1. תלמוד בבלי מסכת מנחות דף לז עמוד א
תנא דבי מנשה: על ידך - זו קיבורת,
2. תוספות מסכת מנחות דף לז עמוד א
קיבורת - פירש בקונטרס בדרו"ן וקיבורת הוא לשון קבוצת בשר כמו (ב"ב דף ה.) קיבורא דאהיני ואור"ת דהוא גובה הבשר שבזרוע שבין בית השחי למרפק שקורין קודא (ואור"ת) לא כדברי המפרשים גובה בשר שבאותו עצם שבין היד למרפק דהא משמע בכל דוכתי דמצות תפילין בזרוע
3. רמב"ם הלכות תפילין ומזוזה וספר תורה פרק ד הלכה ב
ושל יד קושר אותה על שמאלו \* על הקיבורת והוא הבשר התופח שבמרפק שבין פרק הכתף ובין פרק הזרוע שנמצא כשהוא מדבק מרפקו לצלעיו תהיה תפלה כנגד לבו ונמצא מקיים והיו הדברים האלה על לבבך.
4. משנה מסכת ערכין פרק ה
משקל ידי עלי רבי יהודה אומר ממלא חבית מים ומכניסה עד מרפקו
5. פירוש המשנה לרמב"ם מסכת ערכין פרק ה משנה א
אלא שהכלל כפי שהזכרתי לך בנדרים והוא אמרם בנדרים הלך אחר לשון בני אדם, והיו קוראים את היד והזרוע יד, ולפיכך מכניס ידו עד מרפקו במים ואז ישפך המים בלי ספק מפני שיוצא ממנו כדי מקום היד והזרוע,
6. שו"ת יביע אומר חלק ו - אורח חיים סימן יד
וע' בס' עוד יוסף חי (פר' בא סעיף א) שכ', פה עירנו בגדאד משנים קדמוניות נוהגות כל הנשים ללכת בזרועות מגולות עד סוף אצילי ידיהן, ונמצא כל הזרוע דרכו להיות מגולה, ודינו כמו כפות הידים והאצבעות שאין בהן איסור משום טפח באשה ערוה. ובדור הזה נהגו הצעירות לכסות כל הזרוע עד כף היד, והשמלה נסגרת בקרסים של זהב סמוך לכף היד. והמבוגרות אינן עושות כן אלא נוהגות כמקדם, ורואות במנהג החדש מעשה ילדות, וגנאי הוא להן. ולכן גם בזמן הזה אין לחשוב גילוי זרועות בכלל טפח באשה ערוה, ורק מן האציל ולמעלה יש לו דין ערוה. עכת"ד. ולפ"ז אין חובה מצד הדין לכסות הפרק הסמוך לכף היד עד המרפק, אלא משם ולמעלה.
7. משנה מסכת אהלות פרק א משנה ח
מאתים וארבעים ושמונה אברים באדם שלשים בפיסת הרגל ששה בכל אצבע עשרה בקורסל שנים בשוק חמשה בארכובה אחד בירך שלשה בקטלית אחד עשרה צלעות שלשים בפיסת היד ששה בכל אצבע שנים בקנה ושנים במרפק אחד בזרוע...
8. שו"ת יביע אומר חלק ו - יורה דעה סימן יד
(א) טרם כל ראיתי לנכון להסביר בקצרה חומרת הדברים בלבישת חצאיות קצרות כאלה, כי מלבד המכשלה הגדולה שנגרמת לאנשים המסתכלים בבנות הלובשות חצאיות קצרות בגילוי שוק וירך, ובהכרח מלבוש שחץ זה מושך תשומת לב, ועין רואה והלב חומד, ומגרות יצר הרע באנשים, ומה יעשה אותו הבן ולא יחטא, שאין יצר הרע שולט אלא במה שעיניו רואות (סוטה ח). וגזל ועריות נפשו של אדם מחמדתן (חגיגה יא:). והרהורי עבירה קשים מעבירה (יומא כט)... ובשבת (סב:) יען גבהו בנות ציון וכו' הלוך וטפוף תלכנה וברגליהן תעכסנה, שהיו מטילות מור ואפרסמון במנעליהן, וכיון שמגיעות אצל בחורי ישראל היו בועטות בקרקע ומתיזות עליהם ומכניסות בהם יצר הרע כארס בכעוס. ואף כאן שהולכות בגילוי שוק וירך מגרות יצר הרע בבחורי ישראל,
9. תלמוד בבלי מסכת סוטה דף ח עמוד א
והכהן אוחז בבגדיה. תנו רבנן: +במדבר ה+ ופרע את ראש האשה - אין לי אלא ראשה, גופה מנין? ת"ל: האשה; אם כן, מה ת"ל ופרע את ראשה? מלמד, שהכהן סותר את שערה.
10. רמב"ם הלכות אישות פרק כד הלכה יא
ואלו הן הדברים שאם עשת אחד מהן עברה על דת משה: יוצאה בשוק ושער ראשה גלוי...
11. בית הבחירה למאירי מסכת כתובות דף עב עמוד א
וטווה בשוק פירשוה בגמרא במראה זרועותיה דרך חוצפא
12. משנה ברורה סימן עה ס"ק ב
לכסותו - אבל פניה וידיה [ג] כפי המנהג שדרך להיות מגולה באותו מקום [ד] וכן בפרסות רגל עד השוק [והוא עד המקום שנקרא קניא בל"א] במקום שדרכן לילך יחף מותר לקרות כנגדו שכיון שרגיל בהן אינו בא לידי הרהור ובמקום שדרכן לכסות שיעורן טפח כמו שאר גוף האשה [ה] אבל זרועותיה ושוקה אפילו רגילין לילך מגולה כדרך הפרוצות אסור:
13. שיטה מקובצת מסכת כתובות דף עב עמוד ב
ותלמידי רבינו יונה כתבו וז"ל בטווה ורד כנגד פניה רש"י ז"ל מפרש ורד מלשון רידוד כלומר בשעה שטווה בדרך ועוברים בני אדם מרדה החוט כנגד פניה של מטה כדי שיסתכלו בה יותר ויבואו לידי הרהור וי"מ שטווה בירך כדרכה ומשימה הורד שמראהו נאוה כנגד פניה של מטה ומתוך שיראו הורד יבואו לידי זימה.
14. תלמוד בבלי מסכת עבודה זרה דף כט עמוד א
ת"ר: ישראל המסתפר מעובד כוכבים רואה במראה
15. ר"ן על הרי"ף מסכת עבודה זרה דף ט עמוד ב
יש לומר דבכל מקום שרגילין האנשים להסתכל במראה כמו הנשים מותר וליכא משום לא ילבש גבר שמלת אשה
16. שו"ת הרשב"א חלק ד סימן צ
ומ"מ הטעם כך אמרו משם הראשוני'... שאין זה במקום ההוא או בזמן ההוא לנשים לבד. ואין אני קורא בו: שמלת אשה. ואין דבר זה מחוור בעיני. מההוא צורבא מרבנן (שם /נזיר/ נ"ט ע"א)... אלא שכל דבר שראוי לנשים ולא לאנשים, והנשים עושות כן, אסור לאנשים משום: שמלת אשה. ומי שהרגיל בדבר האסור, ונמשך בו, ונמשכו רבים בכך, אין האיסור חוזר להיתר. שא"כ נמצא חוטא ומאריך, והיחודים /צ"ל: והיחידים/ נזהרים עוד בזה.
17. שולחן ערוך יורה דעה הלכות עבודת כוכבים סימן קנו סעיף ב
אסור לאיש להסתכל במראה, משום לא ילבש גבר (דברים כב, ה), ה] אלא אם כן משום רפואה, כגון שחושש בעיניו, או שמספר עצמו, ו] או אם מסתפר מן העובד כוכבים בינו לבינו. וכדי ליראות אדם חשוב, מותר לראות במראה. הגה: ז] וי"א הא דאסור לראות במראה היינו דוקא במקום דאין דרך לראות במראה רק נשים, ואית ביה משום לא ילבש גבר (דברים כב, ה) אבל במקום שדרך האנשים לראות ג"כ במראה, מותר. (ר"ן פא"מ). ח] ואפילו במקום שנהגו להחמיר, אם עושה לרפואה שמאיר עיניו, ט] או שעושה להסיר הכתמים מפניו או נוצות מראשו, שרי. (סמ"ג בשם הר"ר זעלקיל). וכן נהגו. ועיין לקמן סימן קפ"ב.
18. שולחן ערוך יורה דעה הלכות לא ילבש גבר שמלת אשה סימן קפב סעיף א
המעביר שער <א> בית שחי ובית הערוה, אפילו במספרים כעין תער, א ב] היו מכין אותו מכת מרדות. ג] בד"א, במקום שאין מעבירין אותו אלא נשים, כדי שלא יתקן עצמו תיקון נשים. אבל במקום שמעבירין אותו גם האנשים, אם העביר אין מכין אותו. הגה: ב ואפילו לכתחלה שרי (ר"ן פ"ב דע"ז).
19. שולחן ערוך יורה דעה הלכות לא ילבש גבר שמלת אשה סימן קפב סעיף ה
לא תעדה אשה עדי האיש, ז] כגון שתשים בראשה מצנפת או כובע או תלבש שריון וכיוצא בו (ממלבושי האיש לפי מנהג המקום ההוא), (טור) ח] או שתגלח ראשה כאיש. ט] ולא יעדה איש עדי אשה, כגון שילבש בגדי צבעונים י] וחלי זהב יא] במקום שאין לובשין אותם הכלים ואין משימין אותו החלי <ה> אלא נשים